《村居 其五》
明代·何绛

村路依溪口，幽寻复有谁。藤垂牡蛎屋，鹤过芰荷池。

寡语存公道，修心静百思。萧萧风入户，寒雨欲来时。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。